Document ID: 32012D0089
Publication Date: 2012-02-14

Content:
DEĊIŻJONI TA’ IMPLIMENTAZZJONI TAL-KUMMISSJONI
tal-14 ta’ Frar 2012
dwar l-esklużjoni mill-finanzjament tal-Unjoni Ewropea ta’ ċertu nfiq imġarrab mill-Istati Membri taħt it-Taqsima ta’ Garanzija tal-Fond Agrikolu Ewropew dwar Gwida u Garanzija (l-FAEGG), taħt il-Fond Agrikolu Ewropew ta’ Garanzija (l-FAEG) u taħt il-Fond Agrikolu Ewropew għall-Iżvilupp Rurali (l-FAEŻR)
(notifikata bid-dokument numru C(2012) 726)
(It-testi biċ-Ċek, bid-Daniż, bl-Estonjan, bil-Finlandiż, bil-Franċiż, bil-Ġermaniż, bil-Grieg, bl-Ingliż, bil-Litwan, bil-Malti, bl-Olandiż, bil-Pollakk, bil-Portugiż, bl-Ispanjol, bl-Isvediż, bit-Taljan u bl-Ungeriż biss huma awtentiċi)
(2012/89/UE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 1258/1999 tas-17 ta’ Mejju 1999 dwar il-finanzjament tal-politika komuni agrikola [tal-politika agrikola komuni] (1), u b’mod partikulari l-Artikolu 7(4) tiegħu,
Wara li kkunsidrat ir-Regolament tal-Kunsill (KE) Nru 1290/2005 tal-21 ta’ Ġunju 2005 dwar il-finanzjament tal-Politika Agrikola Komuni (2), u b’mod partikulari l-Artikolu 31 tiegħu,
Wara li kkonsultat il-Kumitat dwar il-Fondi Agrikoli,
Billi:
(1)
Skont l-Artikolu 7(4) tar-Regolament (KE) Nru 1258/1999 u l-Artikolu 31 tar-Regolament (KE) Nru 1290/2005, il-Kummissjoni għandha twettaq il-verifiki meħtieġa, tikkomunika lill-Istati Membri r-riżultati ta’ dawn il-verifiki, tieħu nota tal-kummenti tal-Istati Membri, tagħti bidu għal diskussjoni bilaterali sabiex ikun jista’ jintlaħaq ftehim mal-Istati Membri kkonċernati, u tikkomunikalhom formalment il-konklużjonijiet tagħha.
(2)
L-Istati Membri ngħataw l-opportunità jitolbu għat-tnedija ta’ proċedura ta’ konċiljazzjoni. Dik l-opportunità ntużat f’xi każijiet u r-rapporti li nħarġu dwar ir-riżultati ġew eżaminati mill-Kummissjoni.
(3)
Skont ir-Regolament (KE) Nru 1258/1999 u r-Regolament (KE) Nru 1290/2005, tista’ tiġi ffinanzjata biss in-nefqa agrikola li tkun iġġarrbet b’tali mod li ma jiksirx ir-regoli tal-Unjoni Ewropea.
(4)
Fid-dawl tal-verifiki mwettqa, ir-riżultat tad-diskussjonijiet bilaterali u l-proċeduri ta’ konċiljazzjoni, parti min-nefqa ddikjarata mill-Istati Membri ma tissodisfax dan ir-rekwiżit u għalhekk ma tistax tiġi ffinanzjata taħt it-Taqsima tal-Garanzija tal-FAEGG, taħt l-FAEG u taħt l-FAEŻR.
(5)
Għandhom jiġu indikati l-ammonti li ma jitqisux li għandhom jitħallsu mit-Taqsima tal-Garanzija tal-FAEGG, mill-FAEG u mill-FAEŻR. Dawk l-ammonti m’għandhomx x’jaqsmu man-nefqa mġarrba aktar minn erbgħa u għoxrin xahar qabel in-notifika bil-miktub mibgħuta mill-Kummissjoni lill-Istati Membri dwar ir-riżultati tal-verifiki.
(6)
F’dak li għandu x’jaqsam mal-każijiet koperti minn din id-Deċiżjoni, il-Kummissjoni nnotifikat lill-Istati Membri dwar il-valutazzjoni tal-ammonti li għandhom jiġu esklużi minħabba raġunijiet ta’ nuqqas ta’ konformità mar-regoli tal-Unjoni Ewropea f’rapport fil-qosor dwar is-suġġett.
(7)
Din id-Deċiżjoni hija mingħajr ħsara għall-konklużjonijiet finanzjarji li tista’ tasal għalihom il-Kummissjoni abbażi tas-sentenzi tal-Qorti tal-Ġustizzja f’każijiet pendenti fil-31 ta’ Ottubru 2011 li għandhom x’jaqsmu mal-kontenut tagħha,
ADOTTAT DIN ID-DEĊIŻJONI:
Artikolu 1
Id-diversi tipi ta’ nfiq elenkati fl-Anness għal din id-Deċiżjoni li ġġarrbu mill-agenziji tal-pagamenti akkreditati tal-Istati Membri u li ġew iddikjarati taħt it-Taqsima tal-Garanzija tal-FAEGG, taħt l-FAEG jew taħt l-FAEŻR għandhom jiġu esklużi mill-finanzjament tal-Unjoni Ewropea minħabba li ma jikkonformawx mar-regoli tal-Unjoni Ewropea.
Artikolu 2
Din id-Deċiżjoni hija indirizzata lir-Renju tal-Belġju, lir-Repubblika Ċeka, lir-Renju tad-Danimarka, lir-Repubblika Federali tal-Ġermanja, lir-Repubblika tal-Estonja, lill-Irlanda, lir-Repubblika Ellenika, lir-Renju ta’ Spanja, lir-Repubblika Franċiża, lir-Repubblika Taljana, lir-Repubblika ta’ Ċipru, lir-Repubblika tal-Litwanja, lill-Ungerija, lir-Repubblika ta’ Malta, lir-Renju tal-Olanda, lir-Repubblika tal-Polonja, lir-Repubblika Portugiża, lir-Repubblika tal-Finlandja, lir-Renju tal-Iżvezja u lir-Renju Unit tal-Gran Brittanja u l-Irlanda ta’ Fuq.
Magħmul fi Brussell, l-14 ta’ Frar 2012.

Metadata:
Eurovoc Level 1 Categories: 100161
100144
100143
100156
Eurovoc Level 2 Categories: 100171
100175
100177
100282
100245
Eurovoc Level 3 Categories: 2442
5283
2460
1005
525
All Eurovoc Categories: 2965
5138
5283
5561
5953
80
978